gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4506, del 23-05-2003 (2003/5689)

RESOLUCIÓ de 12 de maig de 2003, de l'Institut Valencià de Finances, per la qual s'adjudiquen i s'acorda l'emissió amb data 14 de maig de 2003, de Pagarés de la Generalitat Valenciana corresponents a la subhasta número 512 (Tram minorista).
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4506

Data del DOGV
:   23-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/5689


Data del document
:   12-05-2003

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * títol de crèdit
    * deute públic

RESOLUCIÓ de 12 de maig de 2003, de l'Institut Valencià de Finances, per la qual s'adjudiquen i s'acorda l'emissió amb data 14 de maig de 2003, de Pagarés de la Generalitat Valenciana corresponents a la subhasta número 512 (Tram minorista). [2003/5689]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressuposts estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Orde de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Orde de 17 de febrer de 1995, de la Conselleria d'Economia i Hisenda, regula el procediment de subscripció pública de deute de la Generalitat Valenciana en el tram per al minorista i la Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 512 de Pagarés de la Generalitat Valenciana el passat dia 30 d'abril de 2003, d'acord amb la normativa vigent i a fi d'iniciar la seua cotització en la Borsa de Valors de València, resolc
  
Primer
  
Adjudicar els imports per terminis al tram minorista segons l'annex de la present resolució.
  
Segon
  
Els tipus d'interés anuals per als diferents terminis són els que figuren en l'annex esmentat.
  
Tercer
  
La quantitat que ha d'ingressar el tram minorista, així com els interessos corresponents s'especifiquen en l'annex esmentat
  
Quart
  
Acordar l'emissió de Pagarés de la Generalitat Valenciana amb data 14 de maig de 2003, corresponent al tram minorista, sota la representació d'anotacions en compte pels terminis i els imports adjudicats indicats en l'annex esmentat.
Diari Oficial de la Generalitat Valenciana


Sumari del DOGV 4531, del 26-06-2003 (2003/7371)

RESOLUCIÓ de 25 d'abril de 2003, de la Universitat Politècnica de València, per la qual es nomena Andrés Ferrer Gisbert, professor titular d'escola universitària de l'àrea de coneixement Enginyeria Agroforestal, adscrita al Departament d'Enginyeria Rural i Agroalimentària.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4531

Data del DOGV
:   26-06-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/7371


Organisme emissor
:   Universitat Politècnica de València

Tipus de document
:   Resolució

RESOLUCIÓ de 25 d'abril de 2003, de la Universitat Politècnica de València, per la qual es nomena Andrés Ferrer Gisbert, professor titular d'escola universitària de l'àrea de coneixement Enginyeria Agroforestal, adscrita al Departament d'Enginyeria Rural i Agroalimentària. [2003/7371]
  
De conformitat amb la proposta elevada per la comissió nomenada per a jutjar el concurs convocat per Resolució de 10 de novembre de 2001 d'esta Universitat, plaça núm. 559/01 (codi F2186), (BOE de 28 de novembre de 2001), i presentada per l'interessat la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt:
  
Nomenar Andrés Ferrer Gisbert, amb número de document nacional d'identitat 21253333-T, professor titular d'escola universitària de la Universitat Politècnica de València, de l'àrea de coneixement Enginyeria Agroforestal, adscrita al Departament d'Enginyeria Rural i Agroalimentària.
  
València, 25 d'abril de 2003.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4507, del 26-05-2003 (2003/5590)

Notificació de l'acord d'iniciació de l'expedient SA-243/01, d'anul·lació de l'autorització sanitària per cessament de l'activitat.
-----------------------------------------------------------------------------------------------------------------------------------

### Dades del document

Número de DOGV
:   4507

Data del DOGV
:   26-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5590


Organisme emissor
:   Conselleria de Sanitat

Tipus de document
:   Anunci

Notificació de l'acord d'iniciació de l'expedient SA-243/01, d'anul·lació de l'autorització sanitària per cessament de l'activitat. [2003/5590]
  
Per tal que tinga els efectes previstos i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica l'acord següent:
  
«Vista l'acta d'inspecció número 8296, de data 20.11.2001, formalitzada a l'establiment de menjador col·lectiu propietat de M. Carmen Flores, situat al carrer del poeta Llombart, 19 de la localitat de Sagunt, en què consta que ha cessat l'activitat.
  
Atés el que disposa l'article 6 de l'Orde de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors, acorde iniciar l'expedient número SA-243/01, d'anul·lació de l'autorització sanitària de l'establiment adés esmentat amb número CC.9092/V.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedix un termini de deu dies, comptador des de l'endemà de la recepció d'este acord, per a formular les al·legacions i presentar els documents que convinguen al seu dret.
  
L'òrgan competent per a resoldre este expedient és el director territorial de Sanitat de València, segons la competència atribuïda per l'article 4 de l'Orde de la Conselleria de Sanitat de 6 de juny de 1997.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se li informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtindre informació sobre l'estat de la tramitació del seu procediment, pot adreçar-se a este centre, situat a València, al carrer de Sant Vicent, 83, telèfon 597237872, o a la direcció territorial situada a la mateixa adreça.»
Diari Oficial de la Generalitat Valenciana


Sumari del DOGV 4586, del 12-09-2003 (2003/9924)

Estudi d'impacte ambiental: Ampliació de l'EDAR d'Algorós, al terme municipal d'Elx (Alacant). Expedient número 190/4489-AZR.
-----------------------------------------------------------------------------------------------------------------------------

### Dades del document

Número de DOGV
:   4586

Data del DOGV
:   12-09-2003

Secció del DOGV
:   V. ALTRES ANUNCIS - E) MEDI AMBIENT

Número del document
:   2003/9924


Organisme emissor
:   Conselleria de Territori i Habitatge

Tipus de document
:   Anunci

Estudi d'impacte ambiental: Ampliació de l'EDAR d'Algorós, al terme municipal d'Elx (Alacant). Expedient número 190/7851-UZS. [2003/M9924]
  
De conformitat amb el que disposa l'article 22 del Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'Impacte Ambiental, de la Generalitat Valenciana, i fent ús de les facultats que m'atorga el Reglament Orgànic i Funcional de la Conselleria de Territori i Habitatge, aprovat per Decret 119/2003, d'11 de juliol, del Consell de la Generalitat Valenciana, se sotmet a exposició pública el següent:
  
Estudi d'impacte ambiental: Ampliació de l'EDAR d'Algorós, al terme municipal d'Elx (Alacant).
  
Expedient: 190/6431-THL.
  
Terme municipal: Elx .
  
Promotor: Sanejament d'Aigües.
  
Lloc: Conselleria de Territori i Habitatge, carrer de Francesc Cubells, 7, 46076 València i Ajuntament d'Elx.
  
Període: 30 dies hàbils comptadors des de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4566, del 14-08-2003 (2003/9136)

ACORD de 25 de març de 2003, del Govern Valencià, pel qual s'autoritza determinada transferència de crèdit entre seccions per un import global de setze milions set-cents noranta mil euros (77.047.286,00 euros). Expedient 06.008/03-048.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4566

Data del DOGV
:   14-08-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/9136


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 25 de març de 2003, del Govern Valencià, pel qual s'autoritza determinada transferència de crèdit entre seccions per un import global de setze milions set-cents noranta mil euros (49.731.125,00 euros). Expedient 06.008/03-048. [2003/Q9136]
  
El Consell de la Generalitat, en la reunió del dia 25 de març de 2003, va adoptar l'acord següent:
  
Per tal de dotar de cobertura pressupostària a determinades actuacions considerades ineludibles, és procedent la redistribució de crèdits consignats en el capítol II del programa Despeses Diverses per un import de 93.880.271,00 euros.
  
En conseqüència, i en virtut del que disposen els articles 18 i 19 de la Llei 12/2002, de Pressupostos de la Generalitat Valenciana per a l'exercici 2003, el Govern Valencià
  
ACORDA
  
Primer
  
S'autoritza la minoració de crèdit en l'aplicació pressupostària 32.72.942.78.7 per import de 08.571.331,00 euros.
  
Segon
  
S'autoritza l'increment de crèdit en les aplicacions pressupostàries i pels imports que es detallen a continuació:
  
Aplicació Import
  
44.35.39.424.88.9 4.760.000,00
  
34.37.389.34.3 94.656.500,00
  
77.41.046.10.4 30.000,00
  
Total 03.633.768,00
  
Tercer
  
S'autoritza la modificació de l'annex de transferències corrents del programa pressupostari 611.10, Direcció i Servicis Generals, en la línia de subvenció i per l'import que a continuació s'indiquen:
  
Codi Denominació Modificació alta / baixa
  
X1423 Dotació econòmica
  
 Comité Econòmic i Social + 30.000,00
  
València, 25 de març de 2003.- El vicepresident i secretari del Govern Valencià: José Joaquín Ripoll Serrano.
Diari Oficial de la Generalitat Valenciana


Sumari del DOGV 4481, del 15-04-2003 (2003/4143)

Notificació de resolució de desistiment a Juan Domingo Ruiz Calderón.
---------------------------------------------------------------------

### Dades del document

Número de DOGV
:   4481

Data del DOGV
:   15-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/4143


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de resolució de desistiment a Juan Domingo Ruiz Calderón. [2003/4143]
  
De conformitat amb el que establix l'article 59 de la Llei de Règim Jurídic de les Administracions Públiques i del Procediment Administratiu Comú, es notifica la resolució de desistiment al senyor Juan Domingo Ruiz Calderón, ja que no s'ha pogut practicar en el seu domicili.
  
Vista la sol·licitud de desistiment del visat i del finançament qualificat, este Servici Territorial, prèvia comprovació que no hi ha tercers interessats que hagen instat la continuació del procediment, així com comprovat que la qüestió suscitada no comporta interés general ni és convenient substanciar-la per a la seua definició i aclariment, resol acceptar el dit desistiment tot això en virtut dels articles 90.1 91 de la Llei 30/92, de 26 de novembre, de LRJAP i PAC.
  
Contra la present resolució que no posa fi a la via administrativa, podrà interposar recurs d'alçada davant del director general d'Arquitectura i Habitatge, en el termini d'un mes comptador des de l'endemà d'haver rebut la notificació, de conformitat amb el que disposa l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú en la nova redacció donada per la Llei 4/1999, de 13 de gener.
Diari Oficial de la Generalitat Valenciana


Sumari del DOGV 4501, del 16-05-2003 (2003/5107)

Notificació a Francisco Alcácer Puig. Expedient número W-69-K-7980/87.
----------------------------------------------------------------------

### Dades del document

Número de DOGV
:   4501

Data del DOGV
:   16-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5107


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Francisco Alcácer Puig. Expedient número U-12-B-9609/87. [2003/Q5107]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedix a la notificació d'advertiment d'arxiu de sol·licitud de desqualificació, a Francisco Alcácer Puig, amb expedient S-62-M-0239/87.
  
Com a resposta a la sol·licitud de desqualificació voluntària presentada per vosté. amb data 24 de gener de 2001, de l'habitatge de la seua propietat i d'Inmaculada García Gascó, situat al carrer del Pare Méndez, número 80, porta 7, de Torrent, emparada en l'expedient de referència, haurà de comunicar a este Servici Territorial, en el termini de 10 dies, si continua sent del seu interés la desqualificació instada.
  
En el cas de no rebre contestació en el termini esmentat, de conformitat amb el que s'ha dit anteriorment, s'entendrà que no és del seu interés la continuació del procediment de desqualificació, i es procedirà a l'arxiu de la seua sol·licitud, transcorreguts tres mesos, d'acord amb a l'article 92 de la Llei 30/1992, de 26 de novembre.
Diari Oficial de la Generalitat Valenciana


Sumari del DOGV 4568, del 19-08-2003 (2003/8852)

Notificació de la proposta de resolució de l'expedient n.º 22/03, a Emilio Campos Romeros.
------------------------------------------------------------------------------------------

### Dades del document

Número de DOGV
:   4568

Data del DOGV
:   19-08-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/8852


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de la proposta de resolució de l'expedient n.º 22/03, a Emilio Campos Romeros. [2003/8852]
  
Per acord del president de la Comissió Tècnica del Joc en els expedients administratius que després es detallaran, a l'empara del que disposen els articles 58 i 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, mitjançant el present edicte es notifica als interessats que a continuació s'expressen la proposta de resolució dictada per l'instructor dels expedients de sanció.
  
- Expedient número 22/03. Incoat a Emilio Campos Romeros, DNI 50.581.590. Proposta de resolució de data 22 de juliol de 2003, per la qual es proposa imposar-li una multa de mil vuit-cents euros (1.800 euros), així com el comís i la destrucció dels elements utilitzats en el joc i la confiscació de les quantitats intervingudes, per l'organització i pràctica del joc del triler en el lloc i en la data que a continuació s'exposa i tindre este joc el caràcter de prohibit ja que no es troba inclòs en el Catàleg de Jocs i Apostes autoritzats de la Comunitat Valenciana.
  
Data Lloc
  
05/07/02 Av. del Mediterrani, Benidorm
  
03/07/03 Av. del Mediterrani, Benidorm
  
L'últim domicili conegut és el de c/Emilio Ortuño, núm. 8-3-15, de Benidorm (Alacant).
  
Cosa que es comunica als interessats als efectes oportuns i prevists en els articles 58 i 59.4 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/99. També se'ls comunica que les infraccions detallades podran ser sancionades com disposen els articles 27 i 28 de la Llei 4/1988, de 3 de juny, de la Generalitat Valenciana, del Joc en la Comunitat Valenciana, i correspon imposar la sanció al conseller d'Economia, Hisenda i Ocupació, d'acord amb el que disposa l'article 27 del text legal mencionat, i que disposen d'un termini de 15 dies hàbils, comptats des de la publicació del present edicte, per a al·legar el que estimen oportú en la seua defensa, d'acord amb l'article 30 del text legal mencionat..
  
I perquè servisca de notificació a les persones interessades consignades anteriorment, s'expedix el present edicte.
Diari Oficial de la Generalitat Valenciana


Sumari del DOGV 4463, del 20-03-2003 (2003/3093)

Informació pública del permís d'investigació del qual s'expressa número, nom, mineral, quadrícules, termes municipals i data de la resolució de l'atorgament: 2.782 - El Arenal - Secció C) - 8 - Viver - 28-11-2002.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4463

Data del DOGV
:   20-03-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/3093


Organisme emissor
:   Conselleria d'Indústria, Comerç i Energia

Tipus de document
:   Anunci

Informació pública del permís d'investigació del qual s'expressa número, nom, mineral, quadrícules, termes municipals i data de la resolució de l'atorgament: 2.782 - El Arenal - Secció C) - 8 - Viver - 28-11-2002. [2003/3093]
  
El Servei Territorial d'Indústria i Energia de Castelló fa saber que ha sigut atorgat el permís d'investigació del qual s'assenyalen el número, el nom, el mineral, les quadrícules, els termes municipals i la data de la resolució d'atorgament:
  
2.782 € L'Arenal - Secció C) - 8 - Viver - 28-11-2002.
  
Cosa que es fa pública, tot complint el que s'ha ordenat en els articles 78.2 de la vigent Llei de Mines de 21-07-1973 (BOE núm. 176 de 24-07-1973) i 101 del Reglament General per al Règim de la Mineria de 25-08-1978 (BOE núm. 295 d'11-12-1978).
Diari Oficial de la Generalitat Valenciana


Sumari del DOGV 4427, del 28-01-2003 (2003/375)

Informació pública del dipòsit de l'acta de constitució i els estatuts de l'organització sindical denominada Federació de Representants i Venedors de la Comunitat Valenciana (FEREVEC).
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4427

Data del DOGV
:   28-01-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/375


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública del dipòsit de l'acta de constitució i els estatuts de l'organització sindical denominada Federació de Representants i Venedors de la Comunitat Valenciana (FEREVEC). [2003/A375]
  
En compliment del que disposa la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que han sigut dipositats en esta oficina pública, adscrita a la Direcció General de Treball i Seguretat Laboral, l'acta de constitució i els estatuts de l'organització sindical denominada Federació de Representants i Venedors de la Comunitat Valenciana (FEREVEC), l'àmbit territorial de la qual se circumscriu a la Comunitat Valenciana i el professional comprén totes les associacions de representants de comerç de la Comunitat Valenciana que tinguen interés en el desenvolupament dels fins de la federació, i que voluntàriament sol·liciten la seua afiliació. Els firmants de l'acta de constitució són Luis Fernando Seguí de Cabo, Ramón Cremades Sarrí i altres.